CELEX: 62016CN0140
Language: hr
Date: 2016-03-07 00:00:00
Title: Predmet C-140/16: Zahtjev za prethodnu odluku koji je 7. ožujka 2016. uputio Tribunale Amministrativo Regionale per le Marche (Italija) – Edra Costruzioni Soc. coop., Edilfac Srl protiv Comune di Maiolati Spontini

6.6.2016   
            
            
               HR
            
            
               Službeni list Europske unije
            
            
               C 200/7
            
         Zahtjev za prethodnu odluku koji je 7. ožujka 2016. uputio Tribunale Amministrativo Regionale per le Marche (Italija) – Edra Costruzioni Soc. coop., Edilfac Srl protiv Comune di Maiolati Spontini
   (Predmet C-140/16)
   (2016/C 200/10)
   Jezik postupka: talijanski
   
      Sud koji je uputio zahtjev
   
   Tribunale Amministrativo Regionale per le Marche
   
      Stranke glavnog postupka
   
   
      Tužitelji: Edra Costruzioni Soc. coop., Edilfac Srl
   
      Tuženik: Comune di Maiolati Spontini
   
      Prethodna pitanja
   
   Protivi li se načelima Zajednice o zaštiti legitimnih očekivanja i pravne sigurnosti, zajedno s načelima slobodnog kretanja robe, slobode poslovnog nastana i slobodnog pružanja usluga iz Ugovora o funkcioniranju Europske unije (UFEU) kao i načelima koja iz njega proizlaze, poput jednakog postupanja, nediskriminacije, međusobnog priznavanja, proporcionalnosti i transparentnosti propisana Direktivom br. 2014/24/EZ (1), nacionalni propis, poput onog talijanskog koji proizlazi iz članka 87. stavka 4. i članka 86. stavka 3. bis Uredbe sa zakonskom snagom br. 163 iz 2006. i iz članka 26. stavka 6. Uredbe sa zakonskom snagom br. 81. iz 2008., kako je, radi osiguravanja jedinstvene primjene zakona, protumačen u smislu članka 99. Zakonika o upravnim sporovima u presudama Opće sjednice Consiglia di Stato br. 3 i br. 9 iz 2015., koji propisuje da propust odvojenog navođenja troškova zaštite na radu poduzetnika u ponudama koje se podnose u postupku javne nabave radova dovodi uvijek do isključenja ponuditelja, a da mu pritom nije dana mogućnost podnošenja pravnog sredstva kojime se pokreće dokazni i kontradiktorni postupak, čak ni u slučaju da obveza odvojenog navođenja troškova nije pobliže određena propisom kojim je uređen postupak javne nabave niti navedena u obrascu u prilogu, kojeg valja ispuniti prilikom podnošenja ponuda, neovisno o tome što su, s materijalno-pravnog stajališta, u ponudi stvarno uključeni minimalni troškovi zaštite na radu poduzetnika?
   
      (1)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L94, str. 65.)